|  |
| --- |
| MEMORIU DE PREZENTARE NECESAR EMITERII ACORDULUI DE MEDIU |

# DENUMIREA PROIECTULUI

## Denumire:

***AMENAJARE PARCAJ ORGANIZAT PENTRU STATIONAREA AUTOTURISMELOR SI LUCRARI DE SISTEMATIZARE PE VERTICALA AFERENTE BLOCULUI “C”***

Amplasament: **oraș Ovidiu, str. Lacului nr.6, lot 3/1/1, jud. Constanţa**

# TITULARUL PROIECTULUI

Beneficiarul lucrărilor: **WESTHOUSE OASIS RESIDENCE SRL**

Proiectantul lucrărilor: **DRUMPROIECT MACRI SRL**

Elaboratorul documentației de mediu: **BLUE TERRA CONSULTING S.R.L.**

e-mail: office@blueterra.ro

www.blueterra.ro

# DESCRIEREA CARACTERISTICILOR FIZICE ALE PROIECTULUI

# Rezumatul proiectului

Amplasamentul analizat este situat în intravilanul orasului Ovidiu, in zona de est a localității, are o suprafață totală de 1806,00mp și este identificat cu număr cadastral 110262, fiind detinut de WESTHOUSE OASIS RESIDENCE S.R.L. conform act notarial nr.647/23.03.2008.

Prin prezentul proiect se doreste continuarea lucrarilor din cadrul ansamblului rezidential Oasis, pentru care s-a obtinut AC nr.178/16.07.2008, prin amenajarea unui parcaj organizat pentru stationarea autoturismelor si a lucrarilor de sistematizare pe verticala aferente blocului ‘C’, cu o capacitate de 40 locuri, în condițiile încadrării în coeficienții urbanistici prevăzuți de P.U.G. aprobat prin H.C.L. Ovidiu nr. 143/30.10.2019.

# Justificarea necesității proiectului

Dezvoltarea economică a orașului Ovidiu și creșterea continuă a cererii de spații locative, determină în prezent o expansiune continuă a constucției de clădiri de apartamente, spații comerciale și de recreere.

Investiția propusă prin acest proiect urmărește creșterea gradului de atractivitate al zonei din aproprierea Lacului Siutghiol.

# Valoarea investiției: -

# Perioada de implementare propusă: 24 de luni de la anuntul de incepere a lucrarilor, dupa emiterea Autorizatiei de Construire.

# Caracteristicile proiectului

Amplasamentul analizat este situat în intravilanul orasului Ovidiu, UTR 3, in zona de est (anexa 1), are o suprafață totală de 1.806,00mp și este identificat cu număr cadastral 110262, fiind detinut de WESTHOUSE OASIS RESIDENCE S.R.L. conform act notarial nr.647/23.03.2008 (anexa 2).

În Certificatul de urbanism nr. 242/11.07.2022 (anexa 3), eliberat de Primăria orasului Ovidiu a fost înscrisă folosirea actuală a terenului ca fiind teren categoria de folosinta curti constructii. Destinatia terenului, stabilita conform documentatiilor de urbanism aprobate este următoarea: conform PUG aprobat prin H.C.L. Ovidiu nr. 143/30.10.2019 amplasamentul este inclus in zona locuinte individuale - Li2 – subzona locuintelor colective inalte si servicii, iar conform PUZ aprobat prin HCL Ovidiu nr. 139/2018, de modificare a PUZ aprobat prin HCL Ovidiu nr. 55/2008, terenul este situat în zona ZR2- zonă locuințe colective cu regim de înălțime P+8E.

Circulatia si accesul pe lot se asigura din strada Lacului.

In prezent, pe amplasamentul analizat se desfasoara lucrari de constructie a unui imobil cu destinatia de locuinte colective – bloc C din cadrul complexului rezidential Oasis, pentru care s-a obtinut initial AC nr.178/16.07.2008 iar ulterior a fost aprobata continuarea lucrarilor.

Blocul de locuinte existent ,, C“ (aflat in constructie ), este situat la extremitatea de nord - est a complexului rezidential ,,Oasis“, in apropierea lacului Siutghiol, terenul de amplasament prezentand o configuratie topografica uniforma, cu o declivitate de cca. 1,6% , orientata de la nord-vest catre sud-est, respectiv din teritoriu, catre lacul Siutghiol.

Prin prezentul proiect se propune amenajarea pe laturile de nord-vest si sud-est ale amplasamentului, aferent blocului „C”, a doua parcaje organizate pentru stationarea autoturismelor, racordate la carosabilul strazii Lacului (anexa 4).

Deasemenea, prin proiect sunt prevazute lucrari de sistematizare pe verticala, prin care vor fi realizate corelari in plan vertical, in vederea armonizarii cotelor de nivelment existente ale terenului cu cele proiectate.

Parcajul organizat va avea suprafata totala de 875,00mp, se va amenaja pe laturile de nord-vest si sud-est ale blocului „C” si va avea o capacitate de 40 locuri, din care:

* 21 locuri de parcare pe o suprafata de 470,00mp, pe latura de nord - vest ( parcajul nr. 2) , in care modul de asezare al autoturismelor va fi perpendicular la 900, iar fiecare loc de parcare va avea dimensiunile de 6,00 m lungime cu 2,50m latime;
* 19 locuri de parcare pe o suprafata de 405,00mp, pe latura de sud - est ( parcajul nr. 3), in care modul de asezare al autoturismelor va fi perpendicular la 900, iar fiecare loc de parcare va avea dimensiunile de 6,00 m lungime cu 2,50m latime;
* Latimea cailor de acces la cele doua parcaje (de intrare – iesire) va fi de 6,00metri.

Atat locurile de parcare cat si calea de acces spre acestea, vor fi realizate cu imbracaminte asfaltica, aplicata pe un strat de baza din macadam ordinar si fundatie din piatra sparta si nisip.

Incadrarea carosabilului se va executa cu borduri prefabricate din beton de 20x25cm, asezate pe fundatie de beton de 30x15cm, montarea lor realizandu-se cu 10 cm deasupra suprafetei finite a stratului de uzura.

Lucrarile de sistematizare pe verticala propuse prin proiect vor consta in lucrari de terasamente, ca sapaturi, umpluturi, nivelari, taluzari si cilindari, astfel fiind create pantele cat si sensurile optime necesare scurgerii si evacuarii gravitationale a apelor pluviale spre carosabilul strazii Lacului, care vor fi descarcate in receptoarele pluviale proiectate pe traseul acesteia.

Prin sistematizarea pe verticala ce se va efectua, vor fi realizate corelari in plan vertical in vederea armonizarii cotelor de nivel existente ale terenului cu cele proiectate.

Cotele de nivel pentru cele doua parcaje, sunt urmatoarele :

Parcajul nr. 2

- cota terenului natural este + 2,35m ;

- cota proiectata a parcajului va fi + 3,93m .

Parcajul nr. 3

- cota terenului natural este + 3 ,30

- cota proiectata a parcajului va fi + 3,9 9 .

Lucrările de amenajare a celor doua parcari nu se vor realiza în zona de protecție a Lacului Siutghiol, stabilită pe o lățime de 5 m de la malul lacului.

Laturile de nord - est ale muchiei inferioare a celor doua taluze de racordare a celor doua parcaje la terenul natural sunt situate fata de malul Lacului Siutghiol la urmatoarele distante :

* pentru parcajul proiectat pe latura de nord - vest ( parcajul nr. 2 ), la distanta de 5,95 m si respectiv 8,10 m ;
* pentru parcajul proiectat pe latura de sud - est ( parcajul nr. 3 ), la distanta de 8,80 m si respectiv de 7,50 m.

Preluarea diferentelor de nivel dintre cotele de nivelment proiectate si cele existente ale terenului natural va fi realizata cu taluze avand inclinarea de 2:3.

Pentru protejarea si asigurarea stabilitatii taluzelor proiectate, la muchia lor inferioara si pe toata lungimea de desfasurare , se vor aseza manual si in mod organizat, anrocamente de piatra bruta, care in sectiune au forma dreptunghiulara, cu latimea de 0,50 m si inaltimea de 0,80 m .

Piatra bruta (cu dimensiuni cuprinse intre 200-250 mm), folosita atat pentru protejarea cat si asigurarea stabilitatii taluzelor, va fi transportata cu autobasculantele din cariera si va fi depozitata pana la punerea in opera , in imediata apropiere a amplasamentelor celor doua parcaje. Pamantul pentru realizarea umpluturilor din dreptul taluzelor proiectate va fi adus dintr-un depozit organizat .

Investiția propusă va respecta toate condiționările de ordin urbanistic stabilite de regulamentele și legile în vigoare pentru zona respectivă.

Proiectul a fost întocmit pe baza temei cadru elaborată de beneficiar, a particularităților terenului din punct de vedere al vecinătăților, condițiilor geotehnice și condițiilor impuse prin certificatul de urbanism.

În tabelul nr.1 este evidentiat bilantul teritorial si sunt precizaţi coeficienţii urbanistici pentru proiectul propus.

Tabelul nr. 1: bilanțul teritorial

|  |  |  |
| --- | --- | --- |
| **SUPRAFAŢA TERENULUI - 1.806,00mp** | | |
| **SUPRAFEŢE** | **Autorizat** | **Propus prin prezentul**  **proiect** |
| Suprafața construită la sol(bloc C) | 420,00 mp | - |
| Suprafața desfășurată aferentă CUT | 2.880,00 mp | - |
| Suprafata parcari propuse | - | 875,00 mp |
| P.O.T. | 23,26 % | 23,26 % |
| C.U.T. | 1,60 | 1,60 |

# DESCRIEREA LUCRĂRILOR DE DEMOLARE NECESARE

Pentru realizarea proiectului propus nu sunt necesare lucrări de demolare, având în vedere că terenul pe care se propune realizarea lucrarilor este terenul aferent blocului C, din ansamblul rezidential OASIS si este liber de construcții.

# DESCRIEREA AMPLASĂRII PROIECTULUI

Amplasamentul analizat este situat în intravilanul orasului Ovidiu, in zona de est a localității, are o suprafață totală de 1806,00mp și este identificat cu număr cadastral 110262, fiind detinut de WESTHOUSE OASIS RESIDENCE S.R.L. conform act notarial nr.647/23.03.2008.

Prin prezentul proiect se doreste continuarea lucrarilor din cadrul ansamblului rezidential Oasis, pentru care s-a obtinut AC nr.178/16.07.2008, prin amenajarea unui parcaj organizat pentru stationarea autoturismelor si a lucrarilor de sistematizare pe verticala aferente blocului ‘C’, cu o capacitate totala de 40 locuri, în condițiile încadrării în coeficienții urbanistici prevăzuți de P.U.G. aprobat prin H.C.L. Ovidiu nr. 143/30.10.2019.

În Certificatul de urbanism nr. 242/11.07.2022 (anexa 3), eliberat de Primăria orasului Ovidiu a fost înscrisă folosirea actuală a terenului ca fiind teren categoria de folosinta curti constructii. Destinatia terenului, stabilita conform documentatiilor de urbanism aprobate este următoarea: conform PUG aprobat prin H.C.L. Ovidiu nr. 143/30.10.2019 amplasamentul este inclus in zona locuinte individuale - Li2 – subzona locuintelor colective inalte si servicii, iar conform PUZ aprobat prin HCL Ovidiu nr. 139/2018, de modificare a PUZ aprobat prin HCL Ovidiu nr. 55/2008, terenul este situat în zona ZR2- zonă locuințe colective cu regim de înălțime P+8E.

Investiția propusă va respecta toate condiționările de ordin urbanistic stabilite de regulamentele și legile în vigoare pentru zona respectivă.

Proiectul a fost întocmit pe baza temei cadru elaborată de beneficiar, a particularităților terenului din punct de vedere al vecinătăților, condițiilor geotehnice și condițiilor impuse prin certificatul de urbanism.

Amplasamentul are următoarele vecinătăți:

* La nord-est – Lacul Siutghiol;
* La sud-est – str Lacului;
* La sud-vest – loturi individuale;
* La nord-vest – bloc P+8E (in constructie).

Conform Deciziei Etapei de Evaluare Inițială nr. 591/14.10.2022, proiectul propus nu intra sub incidenta art. 28 din OUG nr.57/2007 privind regimul ariilor naturale protejate, conservarea habitatelor naturale, a florei si faunei salbatice, aprobata cu modificari si completari prin Legea nr.49/2011, cu modificarile si completarile ulterioare.

Conform adresei ABAD-L nr. 20518 din 07.11.2022 proiectul propus intra sub incidenta prevederilor art. 48 si 54 din Legea apelor nr.107/1996, cu modificarile si completarile ulterioare.

Lucrările de amenajare a celor doua parcari nu se vor realiza în zona de protecție a Lacului Siutghiol, declarat Sit Natura 2000-ROSPA00057, stabilită pe o lățime de 5 m de la malul lacului. Astfel, laturile de nord - est ale muchiei inferioare a celor doua taluze de racordare a amplasamentelor celor doua parcaje la terenul natural vor fi situate fata de malul Lacului Siutghiol la urmatoarele distante :

* pentru parcajul proiectat pe latura de nord - vest ( parcajul nr. 2 ), la distanta de 5,95 m si respectiv 8,10 m
* pentru parcajul proiectat pe latura de sud - est ( parcajul nr. 3 ), la distanta de 8,80 m si respectiv de 7,50 m .

# DESCRIEREA TUTUROR EFECTELOR SEMNIFICATIVE POSIBILE ASUPRA MEDIULUI ALE PROIECTULUI, ÎN LIMITA INFORMAȚIILOR DISPONIBILE

# Surse de poluanți și instalații pentru reținerea, evacuarea și dispersia poluanților

# în mediu

# Protecția calității apelor

* + sursele de poluanți pentru ape, locul de evacuare sau emisarul

**În perioada de execuție** a lucrărilor propuse principalele surse de poluare pentru ape sunt reprezentate de:

* apele uzate menajere provenite de la grupurile sanitare ale organizării de şantier în cazul deversărilor accidentale sau nevidanjării adecvate;
* ape pluviale ce spală suprafața organizării de șantier și se pot contamina cu noxe şi pulberi provenite din lucrările desfăşurate pe şantier şi traficul utilajelor şi mijloacelor de transport.

**În perioada funcționării obiectivului**:

* nu este necesară branșarea la rețeaua de alimentare cu apă și la cea de canalizare;
* preluarea apelor din precipitații se va realiza prin pantă transversală de scurgere, iar conducerea lor se va face spre canalizarea stradală din zonă;
  + stațiile și instalațiile de epurare sau de preepurare a apelor uzate prevăzute

Nu sunt prevăzute astfel de instalații.

# Protecția aerului

* + sursele de poluanți pentru aer, inclusiv surse de mirosuri

***În perioada derulării proiectului*** principalele surse de poluare sunt:

* procesele de ardere a combustibililor utilizați pentru deplasarea mijloacelor de transport și funcționarea utilajelor, principalii poluanți fiind în acest caz SOx, NOx, CO, particule în suspensie, compuși organici volatili etc.
* pulberi și praf provenite din operațiunile aferente manevrării pământului și materialelor de construcții pulverulente.

Având în vedere că sursele de poluare asociate activităţilor care se vor desfăşura în faza de execuţie sunt surse libere, deschise nu se poate pune problema unor instalaţii de captare - epurare -evacuare în atmosferă a aerului impurificat/gazelor reziduale.

***În perioada de funcționare a obiectivului***, noxele emise în aer vor avea un nivel redus, întrucât obiectivul presupune staționarea autovehiculelor.

* + instalațiile pentru reținerea și dispersia poluanților în atmosferă

nu este cazul

# Protecția împotriva zgomotului și vibrațiilor

* + sursele de zgomot și de vibrații

***În perioada realizării investiției*** se va înregistra o creștere a nivelului de zgomot în zona amplasamentului, determinată în principal de :

* intensificarea traficului în zonă, ca urmare a aprovizionării șantierului cu materiale, echipamente și utilaje;
* executarea anumitor lucrări de construcții în zonele de lucru, care presupun producerea unor zgomote de intensitate mai mare;
* lucrări de încărcare-descărcare a materialelor de construcții.

Zgomotul produs de utilajele de pe șantier va fi temporar și se va manifesta local.

***În perioada funcționării obiectivului,*** principalele surse de zgomot pot fi determinate de intensificarea traficului în zonă ca urmare a existenței noului obiectiv. Nivelul de zgomot va fi unul redus, parcarea propusă fiind proiectată pentru trafic ușor.

* + amenajările și dotările pentru protecția împotriva zgomotului și vibrațiilor

***În timpul execuţiei lucrărilor***, se vor avea în vedere următoarele măsuri de protecţie împotriva zgomotului şi vibraţiilor:

* desfășurarea lucrărilor de construcție numai pe timp de zi, în conformitate cu programul impus de administrația locală, astfel încât să nu producă disconfort în vecinătate;
* reducerea la minimum a traficului utilajelor de construcţie în apropierea zonelor locuite;
* folosirea de utilaje şi mijloace de transport silenţioase, precum şi evitarea rutelor de transport prin localităţi şi utilizarea unor rute ocolitoare.

***În perioada funcționării obiectivului*** măsurile tehnice pentru combaterea poluării sonore se referă la ecranarea sursei de zgomot și protecția urechii omului și a locuinței, spațiului în care își desfășoară activitatea.

Printre măsurile ce pot fi luate pentru reducerea zgomotului produs de traficul rutier se numără următoarele :

*Actiunea asupra sursei*

* *Calitatea drumurilor -* Menţinerea calităţii arterelor de circulaţie/parcărilor şi asfaltarea acestora cu materialefonoabsorbante sau silenţioase (poate conduce la reducerea zgomotului cu aproximativ2 -3 dB);
* *Viteza de deplasare a autovehiculelor* – in interiorul ansamblului rezidential se poate impune ca circulatia vehiculelor sa se desfasoare cu viteze reduse, nu mai mari de 30 km/h.

*Acţiuni asupra căii de propagare a sunetului*

Plantarea și întreținerea de perdele vegetale de-a lungul căilor de rulare.

*Acţiunea asupra receptorilor*

Placarea fonoabsorbantă a clădirilor şi utilizarea geamurilor termopan

# Protecția împotriva radiațiilor

* + sursele de radiații – nu e cazul
  + amenajările și dotările pentru protecția împotriva radiațiilor – nu e cazul

# Protecția solului și a subsolului

* + sursele de poluanți pentru sol, subsol, ape freatice și de adâncime

**În perioada execuției lucrărilor de construcție** principalele surse de poluare a solului sunt reprezentate de :

* scurgeri accidentale de produse petroliere fie de la mijloacele de transport cu care se cară diverse materiale, fie de la utilajele, echipamentele folosite ;
* depozitarea de deșeuri sau orice alt fel de materiale, necontrolat în afara spațiilor special amenajate din zona obiectivului;
* tranzitarea sau staționarea autovehiculelor în zone necorespunzătoare.

**În perioada funcționării obiectivului** pot apărea incidente cauzate de :

* scurgeri accidentale de produse petroliere de la autoturisme sau alte mijloacele de transport;
* depozitarea de deșeuri sau orice alt fel de materiale, necontrolat în afara spațiilor special amenajate din zona obiectivului;
  + lucrările și dotările pentru protecția solului și a subsolului

***În perioada executării lucrărilor***

* amenajarea unor spații adecvate în incinta organizării de șantier astfel încât deșeurile și materialele de construcții să fie depozitate pe categorii și să nu existe posibilitatea împrăștierii acestora pe terenurile învecinate;
* staționarea utilajelor și a mijloacelor de transport în incinta organizării de șantier se va face numai în spațiu special stabilit (platformă pietruită), dotat cu material absorbant;
* la ieșirea din organizarea de șantier se va asigura curățarea roților autovehiculelor înainte ca acestea să părăseasca incinta;
* dotarea cu material absorbant a organizării de șantier;
* organizarea de șantier va dispune de toalete ecologice dotate cu lavoar în număr suficient, pentru uzul muncitorilor.

***În perioada funcționării obiectivului***

* interzicerea parcării autovehiculelor pe spațiile verzi din incintă;
* Dotarea cu material absorbant a obiectivului;
* Interzicerea spalarii, efectuarii de reparatii la mijloacele de transport in incinta parcarii;
* Amenajarea adecvată a spațiilor de colectare a deșeurilor. Se va implementa colectarea selectiva a deseurilor.

# Protecția ecosistemelor terestre și acvatice

* + Identificarea arealelor sensibile ce pot fi afectate de proiect

Realizarea și funcționarea obiectivului propus nu sunt de natură să determine modificări asupra unor ecosisteme acvatice sau terestre, avand în vedere că locația este situată într-o zonă prevăzută prin documentațiile de urbanism pentru funcțiuni de locuire.

Lucrările de amenajare a celor doua parcari nu se vor realiza în zona de protecție a Lacului Siutghiol, declarat Sit Natura 2000-ROSPA00057, stabilită pe o lățime de 5 m de la malul lacului. În perioada desfășurării lucrărilor de construcții nu se va utiliza această zonă pentru depozitarea de echipamente, materiale, deșeuri.

Laturile de nord - est ale muchiei inferioare a celor doua taluze de racordare a amplasamentelor celor doua parcaje la terenul natural sunt proiectate astfel incat sa fie situate la urmatoarele distante in raport cu malul lacului Siutghiol :

* pentru parcajul proiectat pe latura de nord - vest ( parcajul nr. 2 ), la distanta de 5,95 m si respectiv 8,10 m
* pentru parcajul proiectat pe latura de sud - est ( parcajul nr. 3 ), la distanta de 8,80 m si respectiv de 7,50 m .
  + lucrările, dotările și măsurile pentru protecția biodiversității, monumentelor naturii și ariilor protejate

***În perioada executării lucrărilor***

* respectarea strictă a limitelor amplasamentului conform planului de situație și aplicarea prin proiect a unor soluții tehnice cu impact nesemnificativ;
* nu se vor realiza niciun fel de lucrări în zona de protecție a Lacului Siutghiol, stabilită pe o lățime de 5 m de la malul lacului. În perioada desfășurării lucrărilor de construcții nu se va utiliza această zonă pentru depozitarea de echipamente, materiale, deșeuri;
* amenajarea unor spații adecvate în incinta organizării de șantier astfel încât deșeurile și materialele de construcții să fie depozitate pe categorii și să nu existe posibilitatea împrăștierii acestora pe terenurile învecinate, in zona malului lacului si a luciului de apa;
* staționarea utilajelor și a mijloacelor de transport în incinta organizării de șantier se va face numai în spațiu special stabilit (platformă pietruită), dotat cu material absorbant;
* la ieșirea din organizarea de șantier se va asigura curățarea roților autovehiculelor înainte ca acestea să părăseasca incinta;
* dotarea cu material absorbant a organizării de șantier;
* organizarea de șantier va dispune de toalete ecologice dotate cu lavoar în număr suficient, pentru uzul muncitorilor;
* accesul in zona de executie a lucrarilor nu se va face pe malul lacului.

***În perioada funcționării obiectivului***

* interzicerea parcării autovehiculelor pe spațiile verzi din incintă;
* Dotarea cu material absorbant a obiectivului;
* Interzicerea spalarii, efectuarii de reparatii la mijloacele de transport in incinta parcarii;
* Amenajarea adecvată a spațiilor de colectare a deșeurilor. Se va implementa colectarea selectiva a deseurilor;
* In perioada de functionare a obiectivului se va interzice accesul necontrolat pe lac, din zona obiectivului cu diverse mijloace de agrement - barci, salupe, sky-jeturi. Aceste activitati, intr-adevar pot genera un impact semnificativ negativ asupra pasarilor prin deranjul si zgomotul pe care il creeaza si in acelasi timp pot duce la poluari ale apelor lacului.
* Pentru turiștii/rezidentii care vor utiliza obiectivul, trebuie să se asigure informarea precisă referitor la calitatea zonei naturale in vecinatatea careia se află (descrierea sitului Natura 2000), recomandările în ceea ce privește conduita lor, restricțiile în ceea ce privește zgomotul, deranjarea biodiversității, colectarea de specii protejate, etc., astfel încât aceștia să aibă o conduită în perfect acord cu mediul înconjurător. Aceștia trebuie să aibă acces la un set minim de informații care să le prezinte riscurile de distrugere a zonei ca urmare a unui turism dezorganizat.

# Protecția așezărilor umane și a altor obiective de interes public

* + identificarea obiectivelor de interes public, distanța față de așezările umane, respectiv față de monumente istorice și de arhitectură, alte zone asupra cărora există instituit un regim de restricție, zone de interes tradițional și altele

Investiția se va amenaja pe terenul aflat în proprietatea beneficiarului, fără a afecta domeniul public. Prin realizarea obiectivului propus nu se modifică funcţiunile prevăzute în Certificatul de urbanism şi nu sunt afectate obiective de interes public.

* + lucrările, dotările și măsurile pentru protecția așezărilor umane și a obiectivelor protejate și/sau de interes public

Zgomotul produs de utilaje, echipamente, mijloace de transport in perioada realizării lucrărilor și a funcționării obiectivului. Pentru ca aceste zgomote să nu constituie un factor de disconfort pentru locuitorii din zonă se impune luarea unor măsuri, precum cele prezentate in capitolul 6.1.3. al memoriului de prezentare.

# Prevenirea și gestionarea deșeurilor generate pe amplasament în timpul

# realizării proiectului/în timpul exploatării, inclusiv eliminarea

* + lista deșeurilor (clasificate și codificate în conformitate cu prevederile legislației europene și naționale privind deșeurile), cantități de deșeuri generate

***În perioada executării lucrărilor de construcție*** se preconizează generarea următoarelor categorii de deșeuri:

Tabelul nr. 3

|  |  |  |  |
| --- | --- | --- | --- |
| **Cod** | **Denumirea deșeului** | **Sursa de generare** | **Modalitati de eliminare/valorificare** |
| 17 05 04 | Deșeuri de pământ excavat | Realizarea fundațiilor | stratul vegetal se va decoperta separat și va fi reutilizat pe amplasament.Surplusul va fi transportat în locuri indicate de Primărie prin AC |
| 17 01 07 | Resturi de materiale de constructii și deșeuri din construcții | Salubrizare amplasament  Construcții și construcții – montaj | vor fi transportate in locuri indicate de Primăria Ovidiu |
| 15 02 02\* | Material absorbant uzat | Intervenția în caz de scurgeri accidentale de carburant | Va fi predat către societăți autorizate în vederea valorificării/eliminării |
| 20 03 01 | Deșeuri menajere | Organizarea de șantier | Vor fi preluate de Serviciul local de salubrizaresi eliminate la un depozit ecologic |

*Notă: interesul beneficiarului, cât și a constructorului constă în reducerea cantităților de deșeuri rezultate din utilizarea materiei prime. Astfel încât achiziționarea materialelor de construcții lor se realizează după calcule precise, iar dacă rămâne o cantitate de materie primă aceasta este utilizată la un alt proiect sau returnată furnizorului (în general există precizată în contractul de cumpărare a materialelor de construcții, o clauză în acest sens).*

În perioada funcționării obiectivului nu se vor genera alte tipuri de deșeuri cu exceptia materialului absorbant uzat – cod deseu 15 02 02\*, care va proveni din interventia în caz de scurgeri accidentale de carburant.

Colectarea deșeurilor generate pe amplasament se va face în spații special amenajate în incinta obiectivului. Se va institui colectarea selectivă a deșeurilor pe categorii, în recipiente colorate diferit și inscripționate.

Înainte de punerea în funcțiune a obiectivului se vor încheia contracte cu firme autorizate în valorificarea/eliminarea deșeurilor, după caz.

* + programul de prevenire și reducere a cantităților de deșeuri generate

Din punct de vedere cantitativ, deșeurile generate variază, în funcție de tipul lucrărilor, de ritmul de lucru, de numărul persoanelor desemnate pentru efectuarea lucrărilor.

Lucrările vor fi realizate după normele de calitate în construcții astfel încât cantitățile de deșeuri rezultate să fie limitate la minimum.

De asemenea, se vor lua măsuri ca aceste tipuri de deșeuri să nu fie depozitate în alte locuri decât cele special amenajate din incinta organizării de șantier.

Este important să se urmărească transferul cât mai rapid al deșeurilor din zona de generare către zonele de depozitare, evitându-se stocarea acestora un timp mai îndelungat în zona de producere și apariția unor depozite neorganizate și necontrolate de deșeuri.

În conformitate cu prevederile OUG 92/2021, constructorul are obligația să realizeze evidența lunară a gestiunii deșeurilor, respectiv producerii, stocării provizorii, tratării și transportului, reciclării și depozitării definitive a deșeurilor

* + planul de gestionare a deșeurilor
* **deșeuri menajere** – acestea vor fi colectate în recipiente închise, tip europubele, și depozitate în spații special amenajate până la preluarea de către serviciul local de salubritate;
* **resturi de materiale de construcții** - se vor colecta pe categorii astfel încât să poată fi preluate și transportate în vederea depozitării în depozitele care le acceptă la depozitare conform criteriilor prevăzute în Ordinul MMGA nr. 95/2005 sau în vederea unei eventuale valorificări;
* **materiale inerte** - vor fi folosite ca materiale de umplutură în locuri indicate de Primăria orasului Ovidiu prin Autorizația de Construire, sau vor fi transportate la un depozit de deșeuri inerte;
* **material absorbant uzat** - va fi colectat, în măsura în care se generează, în recipiente prevăzute cu capac și va fi predat în vederea valorificării/eliminării.

# Gospodărirea substanțelor și preparatelor chimice periculoase

* + substanțele și preparatele chimice periculoase utilizate și/sau produse– nu e cazul.
  + modul de gospodărire a substanțelor și preparatelor chimice periculoase și asigurarea condițiilor de protecție a factorilor de mediu și a sănătății populației – nu e cazul.

# Utilizarea resurselor naturale, în special a solului, a terenurilor, a apei și a

# biodiversității:

Realizarea lucrărilor de construire nu se va face cu utilizarea resurselor naturale de pe amplasament. Materialele de construcție vor fi produse în afara amplasamentului, urmând a fi livrate în zona de construcție în cantitățile necesare etapelor planificate.

# DESCRIEREA ASPECTELOR DE MEDIU SUSCEPTIBILE A FI AFECTATE ÎN MOD SEMNIFICATIV DE PROIECT

# Factorul de mediu apa

Teritoriul localității Ovidiu este străbătut de câteva văi, care datorită stratului de leoss, nu păstrează apa. Valea Canara, scurtă, largă, pe direcția sud-vest – nord-est, care se termina în lacul Siutghiol, se află la sud de orașul Ovidiu. Valea Siliștei își are obârșia la nord de Movila Ovidiu, pe direcția nord-est – sud-vest, trecând pe la nord – nord-vest de satul Poiana. În partea de vest a orașului și la vest de satul Lumina, se găsește Valea Adâncă, ce este orientată de la nord-est spre sud-vest.

Lucrările de amenajare a celor doua parcari nu se vor realiza în zona de protecție a Lacului Siutghiol, declarat Sit Natura 2000-ROSPA00057, stabilită pe o lățime de 5 m de la malul lacului. În perioada desfășurării lucrărilor de construcții nu se va utiliza această zonă pentru depozitarea de echipamente, materiale, deșeuri.

Laturile de nord - est ale muchiei inferioare a celor doua taluze de racordare a amplasamentelor celor doua parcaje la terenul natural sunt proiectate astfel incat sa fie situate la urmatoarele distante in raport cu malul lacului Siutghiol:

* pentru parcajul proiectat pe latura de nord - vest ( parcajul nr. 2 ), la distanta de 5,95 m si respectiv 8,10 m
* pentru parcajul proiectat pe latura de sud - est ( parcajul nr. 3 ), la distanta de 8,80 m si respectiv de 7,50 m .

Realizarea lucrărilor propuse nu implică prelevarea/extragerea de apă din lacul Siutghiol și nici din subteran.

Pentru protejarea si asigurarea stabilitatii taluzelor proiectate, la muchia lor inferioara si pe toata lungimea de desfasurare , se vor aseza manual si in mod organizat, anrocamente de piatra bruta, care in sectiune au forma dreptunghiulara, cu latimea de 0,50 m si inaltimea de 0,80 m .

Piatra bruta (cu dimensiuni cuprinse intre 200-250 mm), folosita atat pentru protejarea cat si asigurarea stabilitatii taluzelor, va fi transportata cu autobasculantele din cariera si va fi depozitata pana la punerea in opera , in imediata apropiere a amplasamentelor celor doua parcaje. Pamantul pentru realizarea umpluturilor din dreptul taluzelor proiectate va fi adus dintr-un depozit organizat .

*Măsurile generale ce trebuie avute în vedere pentru asigurarea protecției calității factorului de mediu apa sunt următoarele:*

***În perioada executării lucrărilor*** de construire a obiectivului se va proceda la:

* + depozitarea materialelor de construcții necesare și a deșeurilor generate numai în spațiile special amenajate în incinta organizării de șantier;
  + se va avea în vedere gestionarea optimă a deșeurilor generate în perioada realizării obiectivului, utilizarea containerelor dedicate pentru depozitarea intermediară a acestora, pentru a evita formarea de depozite neorganizate și migrarea unor poluanți către apele lacului Siutghiol;
  + nu se vor realiza niciun fel de lucrări în zona de protecție a lacului Siutghiol, stabilită pe o lățime de 5 m de la malul lacului. În perioada desfășurării lucrărilor de construcții nu se va utiliza această zonă pentru depozitarea de echipamente, materiale, deșeuri;
  + organizarea de șantier va fi dotată cu un număr suficient de toalete ecologice prevăzute cu lavoare;
  + se interzice spălarea mașinilor sau a utilajelor în zona de lucru, ori deversarea de ape uzate necontrolat în zona amplasamentului;
  + se interzice executarea lucrărilor de reparații/întreținere a autovehiculelor, utilajelor, echipamentelor utilizate în cadrul lucrărilor de construcții, în incinta organizării de șantier;
  + se va achiziționa material absorbant în vederea intervenției prompte în cazul unor scurgeri accidentale de produse petroliere în zona obiectivului.

***În perioada funcționării obiectivului***

* + se va asigura verificarea periodica a starii taluzelor si se vor executa periodic lucrari de intretinere si asigurare a stabilitatii acestora;
  + se vor efectua verificari periodice a starii retelei de preluare a apelor pluviale din zona amplasamentului, se vor mentine in stare perfecta de functionare toate elementele retelei pluviale, astfel incat apele pluviale din zona amplasamentului sa nu fie deversate in mod necontrolat in zona lacului Siutghiol

# Factorul de mediu aer și clima

Valorile climatice înregistrate pentru oraşul Ovidiu se încadrează în cele specifice climatului continental, caracterizat prin diferenţe termice diurne şi anuale mari, prin cantităţi reduse de precipitaţii, suplinite însă de apropierea volumului mare de apă al Mării Negre şi al lacului Siutghiol.

În vecinătatea amplasamentului nu există obiective industriale care să reprezinte surse de poluare a aerului. Terenul pe care urmează a se construi obiectivul este situat într-un areal ce se dezvoltă ca zonă de locuințe și dotări de cartier.

***În perioada derulării proiectului*** principalele surse de poluare sunt procesele de ardere a combustibililor utilizati pentru deplasarea mijloacelor de transport și funcționarea utilajelor, principalii poluanți fiind in acest caz SOx, NOx, CO, particule in suspensie, compuși organici volatili etc.

De asemenea, lucrările propriu-zise de realizare a proiectului pot determina in această perioadă o creștere a cantităților de pulberi in zona amplasamentului, cum ar fi de exemplu manipularea materialelor de construcții, amenajarea drumurilor, a depozitelor de materiale etc**.**

*În scopul diminuării impactului asupra factorului de mediu aer, în perioada executării lucrărilor se recomandă:*

* + utilizarea echipamentelor și utilajelor corespunzătoare din punct de vedere tehnic, de generații recente, prevăzute cu sisteme performante de minimizare a poluanților emiși în atmosferă;
  + utilizarea de combustibili cu conținut redus de sulf, conform prevederilor legislative în vigoare;
  + se va avea în vedere curățarea și stropirea periodică a zonei de lucru, eventual zilnic dacă este cazul, pentru diminuarea cantităților de pulberi din atmosferă.

**În perioada funcționării obiectivului**, principala sursă de emisii în aer este reprezentată de traficul auto ce se desfășoară în zonă.

Odată cu darea în folosință a unui nou obiectiv apreciem că emisiile de noxe provenite din arderea combustibililor vor fi minime, întrucât obiectivul presupune staționarea autovehiculelor.

# Protecția solului și subsolului

Din punct de vedere geologic, zona studiată face parte din Platforma Sud-Dobrogeană, la limita de nord a acesteia către Masivul Central Dobrogean. Aceste două entități geostructurale sunt delimitate de falia majoră Ovidiu-Capidava, care continuă spre platforma marină pe un aliniament pe direcția Ovidiu – zona mediană a cordonului litoral Mamaia.

Pe amplasamentul analizat s-au executat 3 foraje geotehnice iar stratificatia terenului se prezinta astfel:

**Forajul FG1**

* De la suprafata terenului pana la adancimea de -1,40m de la cota teren actual s-a intalnit un strat de umplutura alcatuita din pamant cenusiu cu bolovani de piatra si uneori blocuri de piatra;
* Urmeaza orizontul de blocuri de piatra – calcar in masa argiloasa, astfel incat de la adancimea de -1,40m, nu s-a putut avansa cu forarea.

**Forajul FG2**

* De la suprafata terenului pana la adancimea de -1,40m de la cota teren actual s-a intalnit un strat de umplutura alcatuita din pamant cenusiu cu resturi menajere, pungi, material textil, etc, bolovani de piatra, uneori blocuri de piatra;
* Urmeaza orizontul de blocuri de piatra – calcar in masa argiloasa, astfel incat de la adancimea de -1,40m, nu s-a putut avansa cu forarea.

**Forajul FG3**

* De la suprafata terenului pana la adancimea de -1,00m de la cota teren actual s-a intalnit un strat de umplutura alcatuita din pamant cenusiu cu bolovani de piatra si uneori blocuri de piatra ;
* Urmeaza orizontul de blocuri de piatra – calcar in masa argiloasa, astfel incat de la adancimea de -1,00m, nu s-a putut avansa cu forarea.

Din punct de vedere hidrogeologic, nivelul pânzei de apă freatica nu s-a interceptat in forajele realizate pana la adangimea investigata de 1,40 m.

**Surse de poluare a solului** ce pot apărea în timpul realizării, dar şi în perioada funcţionării obiectivului, sunt reprezentate de :

* scurgeri accidentale de produse petroliere, fie de la mijloacele de transport cu care se cară diverse materiale, fie de la utilajele, echipamentele folosite ;
* depozitarea de deșeuri sau orice alt fel de materiale, necontrolat în afara spațiilor special amenajate din zona obiectivului;
* tranzitarea sau staționarea autovehiculelor în zone necorespunzătoare.

*Principalele măsuri de diminuare a impactului asupra factorului de mediu sol/subsol sunt:*

* respectarea limitelor amplasamentului conform planului de situație și aplicarea prin proiect a unor soluții tehnice cu impact nesemnificativ;
  + pământul excavat va fi depozitat într-un depozit organizat în incinta organizării de șantier urmând să fie reutilizat la lucrările de umpluturi necesar a fi executate în cadrul lucrărilor de amenajare propuse prin proiect. Surplusul de material sau materialul ce nu corespunde calitativ pentru realizarea umpluturilor in cadrul proiectului va fi transportat numai în locațiile indicate de Primăria Ovidiu în Autorizația de Construire;
  + Pamantul pentru realizarea umpluturilor din dreptul taluzelor proiectate va fi adus dintr-un depozit organizat ;
  + amenajarea unor spații corespunzătoare pentru depozitarea temporară a deșeurilor și materialelor rezultate ca urmare a desfășurării activității în perioada de realizare a lucrărilor proiectului;
  + este interzisă depozitarea temporară a deșeurilor, imediat după producere în alte locuri decât cele special amenajate pentru depozitarea acestora;
  + se va urmări transferul cât mai rapid al deșeurilor din zona de generare către zonele de depozitare, evitându-se stocarea acestora un timp mai îndelungat în zona de producere și apariția astfel a unor depozite neorganizate și necontrolate de deșeuri;
  + dotarea obiectivului cu material absorbant astfel încât în cazul apariției unor scurgeri de produse petroliere să se intervină prompt și eficient pentru înlăturarea/diminuarea efectelor poluării.

**În perioada funcționării obiectivului** se apreciează, că în condiții normale de exploatare, nu există surse de poluare a solului. Totuși se vor avea în vedere următoarele aspecte:

* + se va verifica periodic integritatea lucrarilor, pentru evitarea infiltrărilor de ape în sol sau scurgerilor necontrolate de ape uzate, ce pot afecta integritatea terenurilor și pot determina apariția unor feneomene de poluare a solului, subsolului, apelor freatice;
  + în cazul apariției unor scurgeri de produse petroliere se va interveni imediat cu material absorbant.

# Protecția împotriva zgomotului și vibrațiilor

Unul dintre elementele de importanță majoră pentru derularea normală a activităților umane pe timp de zi, seară și noapte este confortul acustic definit de menținerea nivelului de zgomot în parametri recomandați. Tendința de formare de aglomerări urbane de mari dimensiuni are drept consecință mărirea numărului de surse de zgomot, fenomen care se accentuează mai ales în zonele adiacente arterelor de circulație și activităților industriale.

Sursele de zgomot din zona analizată sunt cele specifice zonelor rezidențiale.

Factorii care influențează nivelul de zgomot sunt factorii de emisie, textura suprafeței derulare, factorii de propagare (distanța față de sursa de zgomot) și factorii meteorologici.

*În scopul diminuării surselor de zgomot, în perioada realizării investiției se vor lua măsuri precum :*

* utilizarea de echipamente și utilaje corespunzătoare din punct de vedere tehnic, de generații recente, prevăzute cu sisteme performante de minimizare a poluanților emiși în atmosferă, inclusiv din punct de vedere al nivelului zgomotului produs;
* oprirea motoarelor utilajelor în perioadele în care nu sunt în activitate;
* oprirea motoarelor autovehiculelor în intervalele de timp în care se realizează descărcarea materialelor;
* folosirea de utilaje cu capacități de producție adaptate la volumele de lucrări necesar a fi realizate, astfel încât acestea să aibă asociate niveluri moderate de zgomot;
* utilizarea de sisteme adecvate de atenuare a zgomotului la surse (motoare utilaje, pompe etc);
* programarea activităților astfel încât să se evite creșterea nivelului de zgomot prin utilizarea simultană a mai multor utilaje care au asociate emisii sonore importante.

***În perioada funcționării obiectivului***

Printre măsurile ce pot fi luate pentru reducerea zgomotului produs de traficul rutier se numără următoarele :

* in interiorul ansamblului rezidential se poate impune ca circulatia vehiculelor sa se desfasoare cu viteze reduse, nu mai mari de 30 km/h.
* Plantarea și întreținerea de perdele vegetale de-a lungul căilor de rulare.
* placarea fonoabsorbantă a clădirilor şi utilizarea geamurilor termopan

# Protecția ecosistemelor terestre și acvatice

Se apreciază că în condițiile respectării procedurilor de execuție și exploatare prezentate, realizarea și funcționarea obiectivului nu sunt de natură să determine modificări asupra unor ecosisteme acvatice sau terestre.

Lucrările de construire ce fac obiectul prezentului proiect nu vor afecta aria naturala protejata ROSPA 0057 Lacul Siutghiol.

Nu se vor realiza niciun fel de lucrări în zona de protecție a Lacului Siutghiol, stabilită pe o lățime de 5 m de la malul lacului. În perioada desfășurării lucrărilor de construcții nu se va utiliza această zonă pentru depozitarea de echipamente, materiale, deșeuri.

Se interzice deversarea de ape uzate în zona luciului de apă sau pe terenurile învecinate.

Ansamblul residential va fi dotat cu material absorbant pentru interventie prompta in caz de producere a unei poluari accidentale.

Deșeurile rezultate vor fi colectate separat pe categorii si stocate temporar in spatii special amenajate iar ulterior vor fi preluate numai de societati autorizate in eliminarea/valorificare fiecarui tip de deseur, dupa caz.

# Protecția așezărilor umane și a altor obiective de interes public

Obiectivul propus nu va modifica funcțiunile prevăzute în Certificatul de urbanism iar in jurul amplasamentului nu există obiective culturale sau religioase a căror activitate să fie stânjenită de funcționarea noului obiectiv.

Principalele elemente legate de impactul realizării și funcționării obiectivului asupra asezărilor umane și sănătății populației se referă la următoarele aspecte:

* zgomotul produs de utilaje, echipamente, mijloace de transport in perioada realizării lucrărilor si a funcționării obiectivului. Pentru ca aceste zgomote sa nu constituie un factor de disconfort pentru vecinătăți se impune luarea unor măsuri, precum cele prezentate in capitolul 7.4. al memoriului de prezentare;
* potențiala modificare a calității aerului in zonele invecinate obiectivului, determinată de creșterea concentratiei pulberior in atmosferă datorită lucrărilor specifice de construcții, dar si de eliminarea in atmosferă a noxelor provenite din surse mobile- arderea combustibililor având ca funcționarea motoarelor diverselor echipamente, utilaje, mijloace de transport. Măsurile in vederea eliminării sau diminuării acestui impact sunt cele prezentate in cadrul capitolului 7.2.

La realizarea parcarii se vor respecta prevederile din Normativul P132-93 pentru proiectarea parcajelor de autoturisme in localitati urbane.

# Impactul asupra peisajului și mediului vizual, patrimoniului istoric și cultural și asupra interacțiunilor dintre aceste elemente

Nu e cazul.

# Tipurile și caracteristicile impactului potențial

Acest tip de lucrări pot induce un impact negativ limitat in perioada de execuție, dar în același timp, pot determina și un însemnat impact pozitiv asupra calității vieții oamenilor.

* Extinderea spațială a impactului (zona geografică și dimensiunea populației care poate fi afectată)

Impactul se va resimți la nivel local în zona amplasamentului, în perioada executării lucrărilor de construire.

* Natura impactului

Prin realizarea proiectului nu vor exista efecte semnificativ negative asupra factorilor de mediu.

Impactul direct se manifestă asupra factorilor de mediu aer prin emisiile generate de activitatea de construire.

Impactul indirect se manifestă asupra populației localității și este determinat de emisiile în aer, de impactul asupra solului, impactul prin zgomot și asupra peisajului. Este un impact nesemnificativ și se manifestă pe termen scurt.

Un impact temporar, atat direct cât și indirect, asupra factorilor de mediu și a locuitorilor din zonă se manifestă pe perioada executarii lucrărilor de constructii și este unul nesemnificativ în cazul în care se aplică un management coespunzător care sa aibă în vedere măsuri de diminuare a impctului asupra factorilor de mediu.

* Natura trans-frontalieră a impactului

Nu e cazul.

* Magnitudinea și complexitatea impactului

Proiectul fiind de complexitate redusă, magnitutinea impactului asupra factorilor de mediu va fi nesemnificativă, acesta manifestându-se numai pe perioada de realizare a lucrărilor, strict în zona vizată de proiect.

* Probabilitatea impactului

Un impact semnificativ asupra mediului se poate manifesta în condițiile apariției unor situații de poluare accidentală sau în cazul în care nu se iau măsurile necesare.

* Durata, frecvența și reversibilitatea impactului

Depinde de situația ce determină apariția impactului, de modul de intervenție și de rapiditatea cu care se intervine.

* Măsurile de evitare, reducere sau ameliorare a impactului semnificativ asupra mediului

Nu e cazul.

# PREVEDERI PENTRU MONITORIZAREA MEDIULUI

Nu sunt prevăzute în această etapă.

# LEGĂTURA CU ALTE ACTE NORMATIVE ȘI / SAU PLANURI / PROGRAME / STRATEGII / DOCUMENTE DE PLANIFICARE

# Justificarea încadrării proiectului, după caz, în prevederile altor acte

# normative naționale care transpun legislația Uniunii Europene

* Directiva 2010/75/UE (IED) a Parlamentului European și a Consiliului din 24 noiembrie 2010 privind emisiile industriale (prevenirea și controlul integrat al poluării) – nu e cazul
* Directiva 2012/18/UE a Parlamentului European și a Consiliului din 4 iulie 2012 privind controlul pericolelor de accidente majore care implică substanțe periculoase, de modificare și ulterior de abrogare a Directivei 96/82/CE a Consiliului – nu e cazul
* Directiva 2000/60/CE a Parlamentului European și a Consiliului din 23 octombrie 2000 de stabilire a unui cadru de politică comunitară în domeniul apei – nu e cazul
* Directiva-cadru aer 2008/50/CE a Parlamentului European și a Consiliului din 21 mai 2008 privind calitatea aerului înconjurător și un aer mai curat pentru Europa – nu e cazul
* Directiva 2008/98/CE a Parlamentului European și a Consiliului din 19 noiembrie 2008 privind deșeurile și de abrogare a anumitor directive – nu e cazul
* Altele – nu e cazul

# Planul / programul / strategia / documentul de programare / planificare din care face proiectul, cu indicarea actului normativ prin care a fost aprobat.

Proiectul a fost întocmit pe baza temei cadru elaborată de beneficiar, particularităților terenului din punct de vedere al vecinătăților, condițiilor geotehnice și condițiilor impuse prin certificatul de urbanism.

În acest moment, zona studiată se remarcă prin degradarea fondului vegetal. Vegetaţia crescută face parte din flora spontană, crescută haotic, fara valoare decorativă.

Prin prezentul proiect se doreste continuarea lucrarilor din cadrul ansamblului rezidential Oasis, pentru care s-a obtinut AC nr.178/16.07.2008, prin amenajarea unui parcaj organizat pentru stationarea autoturismelor si a lucrarilor de sistematizare pe verticala aferente blocului ‘C’, cu o capacitate de 40 locuri, în condițiile încadrării în coeficienții urbanistici prevăzuți de P.U.G. aprobat prin H.C.L. Ovidiu nr. 143/30.10.2019.

În Certificatul de urbanism nr. 242/11.07.2022 (anexa 3), eliberat de Primăria orasului Ovidiu a fost înscrisă folosirea actuală a terenului ca fiind teren categoria de folosinta curti constructii.

Destinatia terenului, stabilita conform documentatiilor de urbanism aprobate este următoarea: conform PUG aprobat prin H.C.L. Ovidiu nr. 143/30.10.2019 amplasamentul este inclus in zona locuinte individuale - Li2 – subzona locuintelor colective inalte si servicii, iar conform PUZ aprobat prin HCL Ovidiu nr. 139/2018, de modificare a PUZ aprobat prin HCL Ovidiu nr. 55/2008, terenul este situat în zona ZR2- zonă locuințe colective cu regim de înălțime P+8E.

Circulatia si accesul pe lot se asigura din strada Lacului.

# LUCRĂRI NECESARE ORGANIZĂRII DE ȘANTIER

# Localizarea organizării de șantier și descrierea lucrărilor necesare organizării de

# șantier

Pentru realizarea proiectului, nu este necesara amenajarea unei alte organizari de santier, se va utiliza organizarea de șantier existentă in zona, utilizata pentru continuarea lucrarilor de construire a ansamblului rezidential OASIS.

Lucrarile de amenajare a organizarii de santier au facut obiectul unui proiect pentru care s-a obtinut AC nr.176/15.12.2021, emisa de Primaria orasului Ovidiu (anexa 5).

# Surse de poluanți și instalații pentru reținerea, evacuarea și dispersia poluanților

# în mediu în timpul organizării de șantier

Acestea au fost descrise, pentru fiecare factor de mediu, în capitolele 6 și 7.

# Descrierea impactului asupra mediului a lucrărilor organizării de șantier

Nu este cazul, se va utiliza organizarea de șantier existentă in zona, utilizata pentru continuarea lucrarilor de construire a ansamblului rezidential OASIS.

# Dotări și măsuri prevăzute pentru controlul emisiilor de poluanți în mediu.

* + se interzice spălarea mașinilor sau a utilajelor în zona de lucru ori deversarea de ape uzate necontrolat în zona amplasamentului;
  + se interzice executarea lucrărilor de reparații/întreținere a autovehiculelor, utilajelor, echipamentelor utilizate în cadrul lucrărilor de construcții, în incinta organizării de șantier;
  + se recomandă utilizarea echipamentelor și utilajelor corespunzătoare din punct de vedere tehnic, de generații recente, prevăzute cu sisteme performante de minimizare a poluanților emiși în atmosferă;
  + se recomandă utilizarea de combustibili cu conținut redus de sulf, conform prevederilor legislative în vigoare curățarea și stropirea periodică a zonei de lucru, eventual zilnic dacă este cazul, pentru diminuarea cantităților de pulberi din atmosferă;
  + se va urmări transferul cât mai rapid al deșeurilor din zona de generare către zonele de depozitare, evitându-se stocarea acestora un timp mai îndelungat în zona de producere și apariția astfel a unor depozite neorganizate și necontrolate de deșeuri;
  + se va avea în vedere dotarea organizării de șantier cu material absorbant astfel incât în cazul apariției unor scurgeri de produse petroliere sa se intervină prompt si eficient pentru inlaturarea/diminuarea efectelor poluarii;

# LUCRĂRI DE REFACERE / RESTAURARE A AMPLASAMENTULUI LA FINALIZAREA INVESTIȚIEI,ÎN CAZ DE ACCIDENTE ȘI/SAU LA ÎNCETAREA ACTIVITĂȚII

# Lucrări propuse pentru refacerea amplasamentului la finalizarea investiției

Nu este cazul, lucrarile propuse prin proiect includ lucrari de sistematizare verticala a amplasamentului, care constau in lucrari de terasamente, ca sapaturi, umpluturi, nivelari, taluzari si cilindrari, astfel fiind create pantele cat si sensurile optime necesare scurgerii si evacuarii gravitationale a apelor pluviale spre carosabilul strazii Lacului, care vor fi descarcate in receptoarele pluviale proiectate pe traseul acesteia.

Prin sistematizarea pe verticala ce se va efectua, vor fi realizate corelari in plan vertical in vederea armonizarii cotelor de nivel existente ale terenului cu cele proiectate.

# Aspecte referitoare la prevenirea și modul de răspuns pentru cazuri de poluări accidentale

În cazul unor scurgeri accidentale de produse petroliere, fie de la mijloacele de transport cu care se cară diverse materiale, fie de la utilajele folosite, factorul de mediu care poate fi afectat este solul; în acest caz se recomandă achiziționarea de material absorbant pentru intervenția promptă.

Se recomandă amenajarea unor spații corespunzătoare pentru depozitarea controlată a deșeurilor produse pentru a evita riscul ca acestea să ajungă pe terenurile învecinate sau să fie depozitate necontrolat în incinta obiectivului.

# Aspecte referitoare la închiderea/dezafectarea/demolarea obiectivului

În cazul demolării obiectivului, la încetarea activității, se va proceda astfel:

* înainte de începerea lucrărilor de desființare a obiectivului se vor obține toate avizele, acordurile și autorizațiile necesare, conform legii ;
* înainte de demolarea propriu-zisă a construcției este necesară dezafectarea tuturor echipamentelor, instalațiilor, respectând procedurile de colectare, sortare și depozitare pe categorii a tuturor materialelor ce rezultă din aceste activități;
* materialele rezultate în urma dezafectării vor fi valorificate prin firme autorizate sau, după caz eliminate în depozite autorizate, care le acceptă la depozitare conform criteriilor prevazute în ordinul MMGA nr. 95/2005 ;
* se va realiza separarea deșeurilor de materiale cu conținut de substanțe periculoase de celelalte materiale, chiar din zona generării acestora;
* se va reface amplasamentul la starea inițiala ( teren liber) sau va fi pregătit pentru o viitoare construcție, în funcție de destinația ulterioară a terenului.

# Modalități de refacere a stării inițiale/reabilitare în vederea utilizării ulterioare a terenului

Aceste modalități se vor stabili, dacă va fi cazul la momentul luării deciziei privind desființarea obiectivului și depind de strategia care se va adopta în ceea ce privește utilizarea ulterioară a terenului.

# EVALUARE ADECVATĂ

Conform Deciziei Etapei de Evaluare Inițială nr. 591/14.10.2022, proiectul propus nu intra sub incidenta art. 28 din OUG nr.57/2007 privind regimul ariilor naturale protejate, conservarea habitatelor naturale, a florei si faunei salbatice, aprobata cu modificari si completari prin Legea nr.49/2011, cu modificarile si completarile ulterioare.

Amplasamentul pe care se va realiza obiectivul nu se află în interiorul sau în vecinătatea unei arii naturale protejate de tip Sit Natura 2000, astfel încat nu este necesară declanșarea procedurii de evaluare adecvată.

# INFORMATII CARE TREBUIE FURNIZATE PENTRU PROIECTELE

# CARE SE REALIZEAZĂ PE APE SAU AU LEGĂTURĂ CU APELE

* 1. **Localizareaproiectului:**
* Bazinul hidrografic Litoral, cod bazin XV – 1.000.00.00.00.0
* cursul de apă: denumirea și codul cadastral – nu e cazul
* corpul de apă de suprafață: lacul Siutghiol ROLW15.1\_B7, hectometrul 1580
* corpul de apă subteran: Cobadin – Mangalia, codul - RO DL 04

Conform adresei ABAD-L nr. 20518 din 07.11.2022 proiectul propus intra sub incidenta prevederilor art. 48 si 54 din Legea apelor nr.107/1996, cu modificarile si completarile ulterioare.

Lucrările de amenajare a celor doua parcari nu se vor realiza în zona de protecție a Lacului Siutghiol, stabilită pe o lățime de 5 m de la malul lacului.

Lucrarile de sistematizare pe verticala propuse prin proiect vor consta in lucrari de terasamente, ca sapaturi, umpluturi, nivelari, taluzari si cilindari, astfel fiind create pantele cat si sensurile optime necesare scurgerii si evacuarii gravitationale a apelor pluviale spre carosabilul strazii Lacului, care vor fi descarcate in receptoarele pluviale proiectate pe traseul acesteia.

Prin sistematizarea pe verticala ce se va efectua, vor fi realizate corelari in plan vertical in vederea armonizarii cotelor de nivel existente ale terenului cu cele proiectate.

Cotele de nivel pentru cele doua parcaje, sunt urmatoarele :

Parcajul nr. 2

- cota terenului natural este + 2,35m ;

- cota proiectata a parcajului va fi + 3,93m .

Parcajul nr. 3

- cota terenului natural este + 3 ,30

- cota proiectata a parcajului va fi + 3,9 9 .

Laturile de nord - est ale muchiei inferioare a celor doua taluze de racordare a celor doua parcaje la terenul natural sunt situate fata de malul Lacului Siutghiol la urmatoarele distante :

* pentru parcajul proiectat pe latura de nord - vest ( parcajul nr. 2 ), la distanta de 5,95 m si respectiv 8,10 m ;
* pentru parcajul proiectat pe latura de sud - est ( parcajul nr. 3 ), la distanta de 8,80 m si respectiv de 7,50 m.

Preluarea diferentelor de nivel dintre cotele de nivelment proiectate si cele existente ale terenului natural va fi realizata cu taluze avand inclinarea de 2:3.

Pentru protejarea si asigurarea stabilitatii taluzelor proiectate, la muchia lor inferioara si pe toata lungimea de desfasurare , se vor aseza manual si in mod organizat, anrocamente de piatra bruta, care in sectiune au forma dreptunghiulara, cu latimea de 0,50 m si inaltimea de 0,80 m .

Piatra bruta (cu dimensiuni cuprinse intre 200-250 mm), folosita atat pentru protejarea cat si asigurarea stabilitatii taluzelor, va fi transportata cu autobasculantele din cariera si va fi depozitata pana la punerea in opera , in imediata apropiere a amplasamentelor celor doua parcaje. Pamantul pentru realizarea umpluturilor din dreptul taluzelor proiectate va fi adus dintr-un depozit organizat .

Realizarea lucrarilor propuse prin proiect si ulterior functionarea acestora, nu implică prelevarea de apă din lac sau pânza freatică din zonă.

* 1. **Indicarea stării ecologice/potențialului ecologic și starea chimică a corpului de apă de suprafață**

Zona dintre Capul Midia și orașul Constanța se prezintă ca un relief mai mult plat, constituit mai întâi dintr-o treaptă de podiş înaltă de 85 – 70 m, puţin fragmentată, uşor înclinată spre sud – est; în continuare se remarcă o treaptă mai joasă (65 – 50m) cu acelaşi grad de fragmentare. Ambele sunt acoperite cu depozite loessoide, pe care, din loc în loc, îşi fac apariţia martori de eroziune.

A treia treaptă şi cea mai joasă se prezintă în bună parte ca o formă aluvială, nisipoasă, pe care sunt amplasate cuvetele lacurilor Tăbăcărie şi Siutghiol, izolate de mare prin perisipuri destul de bine consolidate.

Sub raport genetic, lacul Siutghiol este considerat o lagună maritimă formată prin abraziune. Suprafața bazinului hidrografic format din văile Mamaia-sat, Carierei, Caragea, Cișmelei și ValeaNeagră este de cca. 92 km². Înafara de ultima vale care are caracter permanent, celelalte au regim de scurgere intermitent. Lacul prezintă o serie de intrânduri pe văile afluente: *golful de pe Valea Neagră* (Cogealia) cu o deschidere de 875 m și o lungime de peste 2 km, a fost fragmentat prin construirea unui dig care izolează aproape complet de lac o suprafață de circa 90 ha puternic colmatată și în mare parte invadată de vegetație, *golful de pe valea Cișmelelor* cu o deschidere de circa 1km, ce înaintează în interiorul uscatului pe o lungime de circa 1.5 km, *un golf mic* către intrarea în stațiunea Mamaia, ce pătrunde cu circa 900 m spre SE continuându-se cu lacul Tăbăcariei, alte *două golfuri mai mici* și mai puțin adâncite spre continent ce se găsesc în dreptul văilor Canara și Caragea.

Din punct de vedere fizico – chimic apa Lacului Siutghiol este caracterizată printr-un pH alcalin situat în domeniul 8-9, fapt concretizat şi prin prezenţa alcalinităţii permanente şi a unor valori mari ale alcalinităţii totale. De asemenea, reziduu fix, ca o măsură a încărcării anorganice prezintă valori de aproximativ 1500 mg/dmc.

Parametrii care sunt în corelaţie cu încărcarea organică, respectiv oxigenul dizolvat – saturaţia în oxigen, au situat apa în general în categoria I-a de calitate; indicatorii CCO-Cr şi CBO5 prezintă în general valori ce încadrează apa lacului în categoria a II-a de calitate, conform legislaţiei naționale în vigoare.

Din punct de vedere al conţinutului de fosfor total acesta a manifestat o tendinţă de creştere, determinând schimbarea încadrării lacului, din categoria mezotrof în categoria eutrof.

În general toate formele de azot încadrează apa în categoria I-a de calitate, depăşiri înregistrându-se în cazul ionului amoniu şi a azotului total.

* 1. **Indicarea stării cantitative / chimice a corpului de apă subteran**

Din ***punct de vedere al resurselor de ape subterane***, principalele structuri acvatice din Dobrogea de Sud se dezvoltă în formațiuni carbonatate afectate de un puternic sistem fisural carstic. Pe baza criteriilor litostructurale si hidrologice s-au putut structura 3 sisteme acvifere (Cuaternar, cu importanță hidrologică redusă , Sarmațian-Eocen și Cretacic-Jurasic).

În cadrulAdministrațieiBazinale de Apă Dobrogea – Litoral au fost identificate 10 corpuri de apă subterană dintre care:

* 4 corpuri de apă pentru acviferele cu nivel liber:
* RODL 05 - Dobrogea Centrală - Cuaternar
* RODL 07 – Lunca Dunării (Hârșova-Brăila) - Cuaternar (Balta Brăilei)
* RODL 09 - Dobrogea de Nord - Cuaternar
* RODL 10 - Dobrogea de Sud - Cuaternar
* 6 corpuri de apă pentru acviferele cu nivel sub presiune:
* RODL 01 - Tulcea - Triasic (Dobrogea de Nord)
* RODL 02 - Babadag - Kretacic (Dobrogea de Nord)
* RODL 03 - Hârșova - Ghindărești - Jurasic 2 (Dobrogea Centrala )
* RODL 04 - Cobadin - Mangalia - Eocen-Sarmațian (Dobrogea de Sud)
* RODL 06 - PlatformaValahă - Barremian - Jurasic (Dobrogea de Sud)
* RODL 08 - Casimcea - Jurasic 2 (Dobrogea Centrala)

La nivelul ABA Dobrogea–Litoral toate corpurile de apă subterană au fost monitorizate chimic printr-un număr de 105 puncte de monitorizare, din care: 44 sunt foraje hidrogeologice de observație pentru acviferul freatic (dintre care 11 aparțin terților și 33 sunt foraje din rețea hidrogeologică națională), 54 foraje de adâncime (dintre care 41 aparțin terților și 13 sunt foraje din rețea hidrogeologică națională) și 7 izvoare.

Din analiza realizată în cadrul Planului de management al spațiului hidrografic Dobrogea-Litoral rezultă că corpurile de apă RODL03, RODL04 și RODL06 au o stare chimică bună, iar corpul de apă RODL10 are o stare chimică slabă (dată de depășiri la indicatori NH4, NO3, PO4, cloruri, Pb).

În zona studiată a fost descris corpul de apă subterană RODL04 Cobadin- Mangalia ale cărui ape freatice sunt cantonate în depozite de calcare oolitice şi lumaşelice sarmaţiene (Kersonian). La baza lor se găseşte un pachet decrete senoniene care reprezintă patul impermeabil al acviferului. Hidrochimic apa acestui corp este bicarbonatată sodo-magneziană-calcică de foarte bună calitate cu mineralizaţii totale de 750-1000 mg/l .

În perimetrul cuprins între Falia Palazu la Nord, Marea Neagră la Est şi Canalul Poarta Albă - Midia Năvodari la Vest sunt amplasate cele mai mari surse care exploatează acviferul Jurasic superior – Cretacic inferior din Dobrogea de Sud şi anume sursele: Caragea Dermen, Cişmea I, Cişmea II şi Constanţa Nord, amplasate în vecinătatea Lacului Siutghiol.

* 1. I**ndicarea obiectivului/obiectivelor de mediu pentru fiecare corp de apă identificat, cu precizarea excepțiilor aplicate și a termenelor aferente, după caz.**

Obiectivele de mediu prevăzute în Directiva Cadru Apă reprezintă unul dintre elementele centrale ale acestei reglementări europene, având ca scop protecţia pe termen lung, utilizarea şi gospodărirea durabilă a apelor. Directiva Cadru Apă stabileşte obiectivele de mediu, incluzând în esenţă următoarele elemente:

* pentru corpurile de apă de suprafaţă: atingerea stării ecologice bune şi a stării chimice bune, respectiv a potenţialului ecologic bun şi a stării chimice bune pentru corpurile de apă puternic modificate şi artificiale;
* pentru corpurile de apă subterane: atingerea stării chimice bune şi a stării cantitative bune;
* reducerea progresivă a poluării cu substanţe prioritare şi încetarea sau eliminarea treptată a emisiilor, evacuărilor şi pierderilor de substanţe prioritare periculoase din apele de suprafaţă, prin implementarea măsurilor necesare;
* •„prevenirea sau limitarea” evacuării de poluanţi în apele subterane, prin implementarea de măsuri;
* inversarea tendinţelor de creştere semnificativă și durabilă a concentrațiilor de poluanţi în apele subterane;
* nedeteriorarea stării apelor de suprafaţă şi subterane;
* pentru zonele protejate: atingerea obiectivelor prevăzute de legislaţia specifică.

Atât pentru perioada de realizare, cât și în perioada de exploatare a obiectivelor se va acționa astfel încât:

* Lucrările propuse și activitățile de locuire să nu afecteze în niciun fel stabilitatea malurilor și calitatea apei Lacului Siutghiol, precum și zona de protecție a acestuia stabilită prin LegeaApelor nr. 107/1996, cu completările și modificările ulterioare;
* Pe o distanță de 5 m față de malul lacului spre uscat, este interzisă orice construcție care ar putea împiedica accesul liber la apă;

Pentru proiectul propus nu au fost identificate elemente antagonice sau care să intre în concurență/sumație negativă cu obiectivele de mediu propuse pentru corpul de apă (sectorul) studiat.

# CRITERIILE PREVĂZUTE ÎN ANEXA NR. 3 LA LEGEA NR. 292/2018 PRIVIND EVALUAREA IMPACTULUI ANUMITOR PROIECTE PUBLICE ŞI PRIVATE ASUPRA MEDIULUI SE IAU ÎN CONSIDERARE, DACĂ ESTE CAZUL, ÎN MOMENTUL COMPILĂRII INFORMAŢIILOR ÎN CONFORMITATE CU PUNCTELE III – XIV

Conform articolului 9 aliniatul (3) din legea 292/2018 prezentul capitol se referă la atribuții ale autorității competente de mediu privind utilizarea unor criterii pentru a stabili dacă proiectul analizat se supune evaluării impactului asupra mediului.

# ANEXE

Anexa 1 – Plan de încadrare în zonă

Anexa 2 – Act deținere teren

Anexa 3 – Certificat de urbanism

Anexa 4 – Plan de situație

Anexa 5 – AC nr.176/15.12.2021 pentru organizarea de santiere

Întocmit,

Voinea Daniela

Elaborator,

BLUE TERRA CONSULTING S.R.L.